da de da de da de fi en en en sv da nl de bar da da da da fr da da da da da da da da da da de da de de da da es da da it da de
Tre sydslesvigske nationalparkskoler | Dansk Skoleforening for Sydslesvig e.V.
Mindretalslærere oversætter undervisningsmateriale til dansk.
Uffe-Skolen i Tønning, Hans Helgesen-Skolen i Frederiksstad og Husum Danske Skole er blevet udnævnt til nationalparkskoler. De er de første danske skoler i Sydslesvig, der har fået udmærkelsen.
Projektet Nationalparkskole henvender sig til skoler, som har et tæt forhold til Vadehavet og har lyst til at arbejde med emner rundt omkring Vadehavet og nationalparken i undervisningen.
Nationalparkskolerne bliver støttet af nationalparkforvaltningen, der tilbyder faglig og organisatorisk rådgivning i forhold til skolernes undervisning. Skolerne kan komme på besøg hos nationalparkrangerne, deltage i aktionsdage og få rabat i vadehavscentret Multimar Wattforum. Der bliver også tilbudt efteruddannelse til skolernes lærere.
- Vi er rigtig glad for, at vi nu er med som nationalparkskole, siger natur- og tekniklærer på Hans Helgesen-Skolen, Sybilla Nitsch.
Samtidig med, at de tre danske skoler nu er nationalparkskoler, har Sybilla Nitsch og hendes kolleger Martin Hölling og Göran Rust fra Uffe-Skolen sagt ja til oversætte undervisningsmateriale til dansk.
- Vi udvikler materiale til brug i Skoleforeningen, så alle skoler på vestkysten for eksempel kan bruge nationalparkens materialekufferter. Samtidig skal de danske lærere i Sydslesvig også være nationalparkforvaltningens sparringspartner, når det handler om at intensivere det grænseoverskridende samarbejde mellem den slesvig-holstenske og den danske del af Nationalpark Vadehavet.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg